b"\n_START_ARTICLE_\nConstel\xc2\xb7laci\xc3\xb3 del Linx\n_START_SECTION_\nMitologia\n_START_PARAGRAPH_\nJa que Lynx \xc3\xa9s una constel\xc2\xb7laci\xc3\xb3 particularment feble, no va ser reconeguda abans del segle XVII, per tant no hi ha mitologia associada amb ella. Johannes Hevelius nom\xc3\xa9s va fer un dibuix de la constel\xc2\xb7laci\xc3\xb3, que no \xc3\xa9s m\xc3\xa9s que una l\xc3\xadnia zigzaguejant, perqu\xc3\xa8 volia emplenar un buit obert entre les constel\xc2\xb7lacions d'Ursa Major i Auriga.\n_START_SECTION_\n\xce\xb1 Lyncis\n_START_PARAGRAPH_\nUna sola estrella de Lynx t\xc3\xa9 una lletra grega en la nomenclatura de Bayer: \xce\xb1 Lyncis \xc3\xa9s l\xc3\xb2gicament l'estrella m\xc3\xa9s brillant de la constel\xc2\xb7laci\xc3\xb3 (magnitud aparent 3,14). Situada a 220 anys llum del nostre sistema solar, \xc3\xa9s una gegant vermella 210 vegades m\xc3\xa9s lluminosa que el nostre Sol i 40 vegades m\xc3\xa9s gran.\n_START_SECTION_\nAltres estrelles\n_START_PARAGRAPH_\nLa constel\xc2\xb7laci\xc3\xb3 de Lynx nom\xc3\xa9s t\xc3\xa9 una estrella amb nom propi i que no consta a la nomenclatura de Bayer: Alsciaukat (31 Lyncis), d'origen \xc3\xa0rab significa espina, de magnitud 4,25. Es tracta de la cinquena estrella m\xc3\xa9s brillant de la constel\xc2\xb7laci\xc3\xb3. \xc3\x89s quasi id\xc3\xa8ntica a \xce\xb1 Lyncis."